Komission asetus (EY) N:o 443/98, annettu 25 päivänä helmikuuta 1998, Kreikan interventioelimen markkinointivuoden 1996/97 osalta haltuunottamien tiettyjen riisimäärien maksamisesta



Virallinen lehti nro L 056 , 26/02/1998 s. 0010 - 0011



KOMISSION ASETUS (EY) N:o 443/98, annettu 25 päivänä helmikuuta 1998, Kreikan interventioelimen markkinointivuoden 1996/97 osalta haltuunottamien tiettyjen riisimäärien maksamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1), sellaisena kuin se on muutettuna asetuksella (EY) N:o 192/98 (2), ja erityisesti sen 8 artiklan b alakohdan, sekä katsoo, että interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta 30 päivänä heinäkuuta 1996 annetun asetuksen (EY) N:o 1528/96 (3) 6 artiklan 2 kohdassa säädetään, että interventioelin voi ottaa paddy- eli raakariisin haltuunsa myyjän nimeämän kaupan keskuksen sijasta tavaran sijaintipaikassa, paddy- eli raakariisiä on tämän säännöksen mukaisesti otettu haltuun ja varastoitu Kreikassa myyjän varastoissa; useissa tapauksissa tavara on jo ollut varastoituna useita kuukausia ennen haltuunottoa; moitteettoman hallinnon noudattamiseksi on perusteltua ennen haltuunotettujen määrien lopullista maksamista suorittaa kyseisten määrien tarkastusarviointi tilavuusmittaukseksi sanottua menetelmää käyttäen; kokemuksen perusteella 6 prosentin suuruinen ero punnituksessa todetun ja tällä arviointimenetelmällä saadun tuloksen välillä on hyväksyttävä ottaen huomioon tavaran luonnollinen painuminen, tämän vuoksi olisi säädettävä, että maksu suoritetaan edellä mainitulla menetelmällä tehdyn arvioinnin perusteella lisättynä sallitulla poikkeamalla; on kuitenkin järkevää sallia myyjälle mahdollisuus pyytää maksua punnituksessa todetusta painosta; tällaisessa tapauksessa myyjän on vastattava punnituskustannuksista, jos todettu paino on alhaisempi kuin interventioelimelle aiemmin osoitetussa kirjallisessa tarjouksessa ilmoitettu määrä ottaen huomioon varastoinnin aikana sallitun hävikin osuus; olisi toteutettava tekniset lisätoimenpiteet, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kreikan interventioelin suorittaa maksut varastoijan varastoissa haltuunotetuista riisimääristä asetuksen (EY) N:o 1528/96 6 artiklan 2 kohdan mukaisesti 1 päivän huhtikuuta ja 30 päivän syyskuuta 1997 välisenä ajanjaksona tässä asetuksessa säädetyin edellytyksin. Interventioelin suorittaa ennen maksusuoritusta tilavuusmittaukseksi sanottua menetelmää käyttäen tarkastusarvioinnin niiden määrien osalta, joista myyjä on tehnyt kirjallisen hakemuksen asetuksen (EY) N:o 1528/96 4 artiklan säännösten mukaisesti. 2 artikla 1. Maksu suoritetaan määrästä, joka on ilmoitettu 1 artiklassa mainitussa kirjallisessa hakemuksessa ja joka on merkitty varastoijan varastokirjanpitoon, edellyttäen että se ei ylitä tilavuusmittaukseksi sanottua menetelmää käyttäen vahvistettua määrää yli kuudella prosentilla. 2. Jos hakemuksessa ilmoitettu ja varastoijan varastokirjanpitoon merkitty määrä ylittää tilavuusmittaukseksi sanottua menetelmää käyttäen vahvistetun määrän yli kuudella prosentilla, maksu suoritetaan mainitulla menetelmällä vahvistetusta määrästä lisättynä kuudella prosentilla. 3. Myyjän pyynnöstä maksu suoritetaan kuitenkin interventioelimen suorittamassa punnituksessa todetusta määrästä. Myyjä vastaa punnituskustannuksista, jos tässä toimituksessa todettu paino on alhaisempi kuin 1 artiklassa tarkoitetussa kirjallisessa pyynnössä ilmoitettu määrä ottaen huomioon asetuksen (ETY) N:o 147/91 2 artiklassa vahvistettu varastoinnin aikana sallittu tavanomaisen hävikin osuus. Interventioelin vastaa niistä, jos todettu paino on yhtä suuri kuin pyynnössä ilmoitettu määrä vähennettynä edellä mainitulla prosenttimäärällä. 3 artikla Varastoija korvaa interventioelimelle tavaran arvon ja vastaa kaikista varastoon toimittamista, varastosta poistamista ja varastointia koskevista kustannuksista sekä rahoituksesta, joka koskee myöhemmässä punnituksessa todettuja puuttuvia määriä interventioelimen ostamaan määrään verrattuna. Tätä artiklaa ei sovelleta tapauksiin, joihin sovelletaan 2 artiklan 3 kohtaa. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1998. Komission puolesta Franz FISCHLER Komission jäsen (1) EYVL L 329, 30.12.1995, s. 18 (2) EYVL L 20, 27.1.1998, s. 16 (3) EYVL L 190, 31.7.1996, s. 25